# D. R. Kaprekar

D. R. Kaprekar (marathi: दत्तात्रेय रामचंद्र कापरेकर) (Dahanu, 17 de gener de 1905 - Deolali, 1986) va ser un matemàtic indi, de nom complet Dattatreya Ramachandra Kaprekar.
Nascut en una família humil, el seu pare era un amant de l'astrologia i li va transmetre al seu fill la passió pel càlcul numèric. Va fer els estudis secundaris a la ciutat de Thana i després va estudiar al Fergusson College a Poona. El 1929 es va graduar en matemàtiques a la universitat de Mumbai. A partir d'aquesta data, i fins que es va retirar el 1962, va ser professor de matemàtiques a una escola de Deolali, a prop de la ciutat de Nasik (al centre de l'estat de Maharashtra a l'Índia). Durant tota la seva vida es va dedicar a resoldre problemes amb els números, però la comunitat científica considerava els seus treballs trivials i sense importància; per això li costava molt publicar en revistes científiques i publicava sobre tot a revistes de matemàtica recreativa. El 1975, el conegut divulgador Martin Gardner, va fer palés que potser els problemes de Kaprekar no eren tan trivials com aparentaven.
Efectivament, a partir de llavors, s'ha estès, dins de la teoria de nombres, l'estudi dels nombres de Kaprekar, de la rutina i la constant de Kaprekar i de les distàncies de Kaprekar. Temes, tots ells, que tenen una profunditat més gran de la que aparenten.

## Referències

* ↑ da Silva i de Oliveira Lopes, 2021, p. 601.
* ↑ da Silva i de Oliveira Lopes, 2021, p. 602.
* ↑ Gupta, 2006, p. 223 i ss.
* ↑ da Silva i de Oliveira Lopes, 2021, p. 603.
* ↑ Benjamin, 2017, p. 21.
* ↑ Roberts, 1992, p. 240.
* ↑ Tattersall, 1999, p. 42.
* ↑ Boju i Funar, 2007, p. 95.
* ↑ Marrasé, 2016, p. 70.
* ↑ Tattersall, 1999, p. 34.
* ↑ Eldridge i Sagong, 1988, p. 105.
* ↑ Yamagami i Matsui, 2019, p. 888.
* ↑ Yamagami, 2018, p. 257 i ss.

## Bibliografia

* Benjamin, Elliot. Numberama: Recreational Number Theory In The School System (en anglès). Bentham Books, 2017. ISBN 978-1-68108-513-5.
* Boju, Valentin; Funar, Louis. The Math Problems Notebook (en anglès). Birkhäuser, 2007. ISBN 978-0-8176-4546-5.
* da Silva, Arthur Henrique; de Oliveira Lopes, Gabriela Lucheze «Aspectos históricos da Matemática Recreativa de Kaprekar» (en portuguès). Boletim Cearense de Educação e História da Matemática, Vol. 8, Num. 23, 2021, pàg. 593-608. Arxivat de l'original el 2021-09-12. DOI: 10.30938/bocehm.v8i23.5081. ISSN: 2447-8504 [Consulta: 12 setembre 2021].
* Eldridge, Klaus E.; Sagong, Seok «The Determination of Kaprekar Convergence and Loop Convergence of All Three-Digit Numbers» (en anglès). The American Mathematical Monthly, Vol. 95, Num. 2, 1988, pàg. 105-112. DOI: 10.1080/00029890.1988.11971976. ISSN: 0002-9890.
* Gupta, R.C. «D. R. Kaprekar (1905-1986) - A Birth-Centenary Tribute» (en anglès). Indian Journal of History of Science, Vol. 41, Num. 2, 2006, pàg. 223-226. ISSN: 0019-5235.
* Iannucci, Douglas E. «The Kaprekar Numbers» (en anglès). Journal of Integer Sequences, Vol. 3, 2000, pàg. 1-6. ISSN: 1530-7638.
* Marrasé, Josep Manel. La belleza de las matemàticas (en castellà). Plataforma editorial, 2016. ISBN 978-84-16620-06-7.
* Roberts, Joe. Lure of the Integers (en anglès). Mathematical Association of America, 1992. ISBN 0-88385-502-X.
* Strachan, Liz. Numbers are Forever (en anglès). Constable & Robinson, 2013. ISBN 978-1-47211-104-3.
* Tattersall, James J. Elementary Number Theory in Nine Chapters (en anglès). Cambridge University Press, 1999. ISBN 0-521-58503-1.
* Yamagami, Atsushi «On 2-adic Kaprekar constants and 2-digit Kaprekar distances» (en anglès). Journal of Number Theory, Vol. 185, 2018, pàg. 257-280. DOI: 10.1016/j.jnt.2017.09.004. ISSN: 0022-314X.
* Yamagami, Atsushi; Matsui, Yüki «On Some Formulas for Kaprekar Constants» (en anglès). Simmetry, Vol. 11, Num. 7, 2019, pàg. 885. DOI: 10.3390/sym11070885. ISSN: 2073-8994.

## Enllaços externs

* O'Connor, John J.; Robertson, Edmund F. «D. R. Kaprekar» (en anglès). MacTutor History of Mathematics archive. School of Mathematics and Statistics, University of St Andrews, Scotland.